laion/Wikipedia-Exotic huggingface dataset:
লিনবাখাউস

লিনবাখাউস (জার্মান: [ˈlɛnbaxˌhaʊs]) জার্মানির বাভারিয়া রাজ্যের মিউনিখের কুন্সতারিয়ালে অবস্থিত শিল্পকলা জাদুঘর। ১৮৮৭ থেকে ১৮৯১ সালের মধ্যে শিল্পী ফ্রাঞ্জ ফন লিনবাখ-এর জন্য গ্যাব্রিয়েন ভন সাইডল লিনবাখাউজ নির্মাণ করেন। ফ্লোরেনটিন নকশায় তৈরি ভবনটি পরবর্তীতে ১৯২৭-১৯২৯ সালে হান্স গ্রেসেল এবং ১৯৬৯-১৯৭২ সালে হাইনরিখ ভলবের ও রুডলফ থোনেসেন কর্তৃক বর্ধিত করা হয়। অবশ্য কিছু কক্ষ এর পুরনো নকশায় বহাল রয়েছে। ১৯২৪ সালে মিউনিখ শহর ভবনটি অধিকৃত করে। পরে ১৯২৯ সালে ভবনটিতে একটি জাদুঘর খোলা হয়। সর্বশেষ ২০০৯ সালে লিনবাখাউসের পরিসর বাড়াতে নরমান ফস্টারকে দায়িত্ব দেয়া হয়। লিনবাখাউসের নতুন ভবন তৈরিতে ১৯৭২ সালের বর্ধিত অংশ বাতিল করা হয়। ২০১৩ সালে জাদুঘরটি পুনরায় জনসাধারণের পরিদর্শনের জন্য উন্মক্ত করা হয়। মিউনিখের শিল্পীদের বিভিন্ন ধরনের চিত্রকর্ম ও শিল্প লিনবাখাউসের গ্যালারিতে প্রদর্শনের জন্য রাখা আছে। শুরু থেকেই মিউনিখের গথিক ঘরানার চিত্রকর্ম লিনবাখাউজের গ্যালারিতে শোভা পেনতো। গ্যালারির দেয়ালে মিউনিখের অনেক প্রতিষ্ঠিত শিল্পীর মাস্টারপীস সংরক্ষিত রয়েছে। ১৮৯২ সালে প্রতিষ্ঠিত মিউনিখের শিল্পীদের তৈরি একটি দল- মিউনিখ সেকেসন সদস্যদের চিত্রকর্মও লিনবাখাউজে বিদ্যমান। অন্তর্মুদ্রাবাদী শিল্পী লোভিস কোরিন্থ (স্বীয় পোর্ট্রেট কঙ্কালসহ, ১৮৯৬) , ম্যাক্স স্লেভগত (ডানেয়, ১৮৯৫) এবং ফ্রিতয ভন উড এর মধ্যে উল্লেখযোগ্য শিল্পীবর্গ। লিনবাখাউস সবচেয়ে বেশি বিখ্যাত দ্য ব্লু রাইডারের (Der Blaue Reiter) বিশাল কলেবরের সংগ্রহের জন্য। দ্যা ব্লু রাইডার হলো একদল বহির্মুদ্রাবাদী শিল্পীর দল। দলটি ১৯১১ সালে মিউনিখে প্রতিষ্ঠিত হয়। যাদের মধ্যে ছিলেন ভাসিলি কানডিন্সকি (ইম্প্র্রশন ৩ (কনক্রিট) ১৯১১), গ্যাব্রিয়েল মুনটার (স্টিল লাইফ উইথ সেন্ট জর্জ ১৯১১), ফ্রানয মার্ক (ব্লু হর্স ১ ১৯১১), অগুস্ট মাকের (Promenade ১৯১৩), মারিয়ানে ফন ওয়েরেফকিন (আত্ম প্রতিকৃতি ১, আনু. ১৯১০), অ্যালেক্সি ভন জাভলেন্স্কি (নর্তকী আলেকজান্ডার সাচারফের প্রতিকৃতি, ১৯০৯), আলফ্রেড কুবিন (The Male Sphinx ca. ১৯০৩), এবং পল ক্লী (Föhn Wind in Franz Marc's Garden 1915)। গ্যাব্রিয়েল মুনটার তার ৮০তম জন্মদিনে নিজের ১০০০টি "ব্লু রাইডার" শিল্পকর্ম লিনবাখাউজ জাদুঘরে দান করেন। Catherine Hickley (May 8, 2013), Norman Foster Turns Munich Villa Into Home for Kandinskys Bloomberg. উইকিমিডিয়া কমন্সে লিনবাখাউস সংক্রান্ত মিডিয়া রয়েছে। দাপ্তরিক ওয়েবসাইট Lenbachhaus at the Google Art Project
নতুন পিনাকোথেক

নতুন পিনাকোথেক (জার্মান: [ˈnɔʏ.ə pinakoˈteːk], নতুন পিনাকোথেক) জার্মানির মিউনিখে অবস্থিত একটি শিল্পকলা জাদুঘর।১৮শ ও ১৯শ সময়কালীন ইউরোপীয় শিল্পকলা এই জাদুঘরের মূল লক্ষ্য। বর্তমান পৃথিবীতে অবস্থিত ১৯শ শতকের শিল্পকলা সমৃদ্ধ জাদুঘরগুলোর মধ্যে নতুন পিনাকোথেক গুরূত্বের দিকে দিয়ে অন্যতম। পুরনো পিনাকোথেক ও আধুনিক পিনাকোথেক সহ মিউনিখের কুন্সটারারেয়াল বা শিল্পকলা এলাকা গড়ে উঠেছে। ১৮৫৩ সালে বাভারিয়ার প্রাক্তন রাজা লুডভিগ প্রথম দ্বারা জাদুঘরটি প্রতিষ্ঠিত হইয়। প্রাথমিক ভবনটি ফ্রিডোরিখ ভন গার্টনার ও অউগুস্ট ভন ভয়েট কর্তৃক নির্মিত হয়। অবশ্য দ্বিতীয় বিশ্বযুদ্ধে ভবনটি ধ্বঙ্গিস হয়ে যায়। ক্ষতিগ্রস্ত নতুন পিনাকোথেক ভবনকে ১৯৪৯ সালে একেবারের জন্য গুড়িয়ে দেয়া হয়। স্থপতি আলেকজান্ডার ফ্রাইহের ভন ব্রানকা উত্তর আধুনিকতাবাদের আদলে নতুন করে নতুন পিনাকোথেক ভবনের নকশা করেন। এই নতুন নকশাকৃত ভবন ১৯৮১ সালে খোলা হয়। Official website (in English) (depending on your needs, former version, archived March 29, 2016, may be more useful) website (in German) Article about the Neue Pinakothek Lionel Gossman. “Making of a Romantic Icon: The Religious Context of Friedrich Overbeck’s ‘Italia und Germania.’” American Philosophical Society, 2007. আইএসবিএন ০-৮৭১৬৯-৯৭৫-৩.
মার্ক অ্যান্টনি

মারকুস আন্তোনিউস (ইতালীয়: Marcus Antonius; ১৪ জানুয়ারি, খ্রিস্টপূর্ব ৮৩ - ১ আগস্ট, খ্রিস্টপূর্ব ৩০), যিনি ইংরেজিতে মার্ক অ্যান্টনি বা অ্যান্থনি (ইংরেজি: Mark Antony) নামে পরিচিত, ছিলেন একজন রোমান রাজনীতিবিদ ও সেনাপ্রধান। তিনি স্বৈরাচারী রোমান সাম্রাজ্য থেকে রোমান প্রজাতন্ত্রে রূপান্তরে গুরুত্বপূর্ণ ভূমিকা পালন করেছিলেন। অ্যান্টনি জুলিয়াস সিজারের সমর্থক ছিলেন এবং গল বিজয় ও সিজারের গৃহযুদ্ধকালীন তার সেনাপ্রধান হিসেবে দায়িত্ব পালন করেন। সিজার গ্রিস, উত্তর আফ্রিকা ও স্পেনে রাজনৈতিক প্রতিপক্ষদের বাতিল করার পর অ্যান্টনিকে ইতালির প্রশাসক হিসেবে নিয়োগ দেন। খ্রিস্টপূর্ব ৪৪ অব্দে সিজারের মৃত্যুর পর অ্যান্টনি সিজারের আরেকজন সেনাপ্রধান মার্কাস এমিলিউস লেপিদুস ও সিজারের পালক পুত্র অক্টাভিয়ানের পক্ষে যোগদান করেন এবং তিন-ব্যক্তির স্বৈরশাসন গঠন করেন, যা ইতিহাসবেত্তাগণ দ্বিতীয় ট্রিউমভিরেট বলে আখ্যায়িত করে। ট্রিউমভিরেরা খ্রিস্টপূর্ব ৪২ অব্দে ফিলিপ্পির যুদ্ধে সিজারের হত্যাকারীদের পরাজিত করে এবং নিজেদের মধ্যে প্রজাতন্ত্র ভাগ করে নেয়। অ্যান্টনির ভাগে পরে রোমের পূর্ব প্রদেশসমূহ, তন্মধ্যে ছিল তৎকালীন সপ্তন ক্লিওপেট্রা শাসিত মিশর রাজ্য, এবং তিনি পার্থিয়ার বিপক্ষে রোমের যুদ্ধে নেতৃত্ব দেন। বিভিন্ন সদস্য অধিক রাজনৈতিক ক্ষমতার দিকে ধাবিত হতে থাকলে ট্রিউমভিরদের মধ্যে সম্পর্ক আন্তরিকতাশূন্য হয়ে ওঠে। অ্যান্টনি অক্টাভিয়ানের বোন অক্টাভিয়াকে বিয়ে করলে খ্রিস্টপূর্ব ৪০ অব্দে অ্যান্টনি ও অক্টাভিয়ানের মধ্যে গৃহযুদ্ধ শুরু হয়। এই বিয়ে সত্ত্বেও অ্যান্টনি ক্লিওপেট্রার সাথে প্রেমের সম্পর্ক বজায় রাখেন, যিনি তার তিন সন্তানের জন্ম দেন, যা অক্টাভিয়ানের সাথে অ্যান্টনির সম্পর্ককে আরও ছেদ ঘটায়। লেপিদুসকে খ্রিস্টপূর্ব ৩৬ অব্দে এই মৈত্রী থেকে বাদ দেওয়া হয় এবং খ্রিস্টপূর্ব ৩৩ অব্দে অ্যান্টনি ও অক্টাভিয়ানের মধ্যে দ্বিমত বাকি ট্রিউমভিরদেরও আলাদা করে দেয়। তাদের এই বৈরিতা খ্রিস্টপূর্ব ৩২ অব্দে গৃহযুদ্ধে রূপ নেয় এবং অক্টাভিয়ানের নির্দেশে রোমান সিনেট ক্লিওপেট্রার বিরুদ্ধে যুদ্ধ ঘোষণা করে ও অ্যান্টনিকে রাজদ্রোহী ঘোষণা করে। এই বছরের শেষভাগে অ্যান্টনি অ্যাক্টিয়ামের যুদ্ধে অক্টাভিয়ানের বাহিনীর কাছে পরাজিত হয়। অ্যান্টনি ও ক্লিওপেট্রা মিশরে পালিয়ে যায় এবং সেখানে তার আত্মহত্যা করে। মার্ক অ্যান্টনির পূর্ণনাম ছিল মারকুস আন্তোনিউস মারকি ফিলিউস মারকি নেপোস ([ˈmar.kʊs anˈtoː.ni.ʊs ˈmar.kiː ˈfiː.li.ʊs ˈmar.kiː ˈnɛ.poːs]), যার অর্থ হল "মারকুস আন্তোনিউস, মারকুসের পুত্র, মারকুসের দৌহিত্র।" "Mark Antony | Roman triumvir"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১ মে ২০১৯।  উইকিমিডিয়া কমন্সে মার্ক অ্যান্টনি সংক্রান্ত মিডিয়া রয়েছে।
চাঁদপুর সদর থানা

চাঁদপুর সদর থানা বাংলাদেশের চাঁদপুর জেলার অন্তর্গত চাঁদপুর সদর উপজেলার একটি থানা। ১৮৭৮ সালে তৎকালীন ত্রিপুরা জেলার চাঁদপুর মহকুমার অধীনে চাঁদপুর থানা প্রতিষ্ঠিত হয়, যেটি বর্তমানে চাঁদপুর সদর থানা নামে পরিচিত। চাঁদপুর সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম চাঁদপুর সদর থানার আওতাধীন। পৌরসভা: চাঁদপুর ইউনিয়নসমূহ: ১নং বিষ্ণুপুর ২নং আশিকাটি ৩নং কল্যাণপুর ৪নং শাহ মাহমুদপুর ৫নং রামপুর ৬নং মৈশাদী ৭নং তরপুরচণ্ডী ৮নং বাগাদী ৯নং বালিয়া ১০নং লক্ষ্মীপুর মডেল ১১নং ইব্রাহিমপুর ১২নং চান্দ্রা ১৩নং হানারচর ১৪নং রাজরাজেশ্বর চাঁদপুর সদর উপজেলা চাঁদপুর জেলা
বিষ্ণুপুর ইউনিয়ন, চাঁদপুর সদর

বিষ্ণুপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। বিষ্ণুপুর ইউনিয়নের আয়তন ৭,৪৬৭ একর। ২০১১ সালের পরিসংখ্যান অনুযায়ী বিষ্ণুপুর ইউনিয়নের জনসংখ্যা ২৭,৬৩১ জন। এর মধ্যে পুরুষ ১২,৪২৪ জন এবং মহিলা ১৫,২০৭ জন। মোট পরিবার ৬,১৪০টি। চাঁদপুর সদর উপজেলার সর্ব-উত্তরে বিষ্ণুপুর ইউনিয়নের অবস্থান। এ ইউনিয়নের দক্ষিণে কল্যাণপুর ইউনিয়ন, পূর্বে আশিকাটি ইউনিয়ন ও মতলব পৌরসভা, উত্তরে মতলব পৌরসভা ও মতলব উত্তর উপজেলার ফরাজিকান্দি ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত। বিষ্ণুপুর ইউনিয়ন চাঁদপুর সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী বিষ্ণুপুর ইউনিয়নের সাক্ষরতার হার ৫০.১%। মাধ্যমিক বিদ্যালয় আমিরাবাদ জি.কে উচ্চ বিদ্যালয় খেরুদিয়া দেলোয়ার হোসেন হাই স্কুল এন্ড কলেজ লালপুর বালুধুম উচ্চ বিদ্যালয় কানুদী মিয়ার বাজার কাজির বাজার বাংলা বাজার হারুন অর রশিদ খান – সাবেক সাংসদ। বর্তমান চেয়ারম্যান: মোঃ নাছির উদ্দিন খাঁন শামিম। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
আশিকাটি ইউনিয়ন

আশিকাটি বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। আশিকাটি ইউনিয়নের আয়তন ২,৮২৫ একর। ২০১১ সালের পরিসংখ্যান অনুযায়ী আশিকাটি ইউনিয়নের জনসংখ্যা ২৪,০১৫ জন। এর মধ্যে পুরুষ ১১,৩৭০ জন এবং মহিলা ১২,৬৪৫ জন। মোট পরিবার ৫,০৭৫টি। চাঁদপুর সদর উপজেলার উত্তরাংশে আশিকাটি ইউনিয়নের অবস্থান। এ ইউনিয়নের পশ্চিমে বিষ্ণুপুর ইউনিয়ন ও কল্যাণপুর ইউনিয়ন, দক্ষিণে মৈশাদী ইউনিয়ন, পূর্বে শাহ মাহমুদপুর ইউনিয়ন, উত্তর-পূর্বে মতলব দক্ষিণ উপজেলার উপাদী দক্ষিণ ইউনিয়ন এবং উত্তরে মতলব পৌরসভা অবস্থিত। আশিকাটি ইউনিয়ন চাঁদপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী আশিকাটি ইউনিয়নের সাক্ষরতার হার ৬০.৬%। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কল্যাণপুর ইউনিয়ন

কল্যাণপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। কল্যাণপুর ইউনিয়নের আয়তন ৫,৬৩৭ একর। ২০১১ সালের পরিসংখ্যান অনুযায়ী কল্যাণপুর ইউনিয়নের জনসংখ্যা ১৪,৮৬০ জন। এর মধ্যে পুরুষ ৬,৯১৮ জন এবং মহিলা ৭,৯৪২ জন। মোট পরিবার ৩,২৯৯টি। চাঁদপুর সদর উপজেলার উত্তরাংশে কল্যাণপুর ইউনিয়নের অবস্থান। এ ইউনিয়নের উত্তরে বিষ্ণুপুর ইউনিয়ন, পূর্বে আশিকাটি ইউনিয়ন, দক্ষিণে মৈশাদী ইউনিয়ন ও তরপুরচণ্ডী ইউনিয়ন এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত। কল্যাণপুর ইউনিয়ন চাঁদপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী কল্যাণপুর ইউনিয়নের সাক্ষরতার হার ৬২.১%। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
শাহ মাহমুদপুর ইউনিয়ন

শাহ মাহমুদপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। শাহ মাহমুদপুর ইউনিয়নের আয়তন ৩,৩৮৬ একর। ২০১১ সালের পরিসংখ্যান অনুযায়ী শাহ মাহমুদপুর ইউনিয়নের জনসংখ্যা ২৪,৮৫৬ জন। এর মধ্যে পুরুষ ১১,৮৪৮ জন এবং মহিলা ১৩,০০৮ জন। মোট পরিবার ৫,৩৫৬টি। চাঁদপুর সদর উপজেলার পূর্বাংশে শাহ মাহমুদপুর ইউনিয়নের অবস্থান। এ ইউনিয়নের পশ্চিমে আশিকাটি ইউনিয়ন ও মৈশাদী ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন, পূর্বে রামপুর ইউনিয়ন ও হাজীগঞ্জ উপজেলার বাকিলা ইউনিয়ন এবং উত্তরে মতলব দক্ষিণ উপজেলার উপাদী দক্ষিণ ইউনিয়ন অবস্থিত। শাহ মাহমুদপুর ইউনিয়ন চাঁদপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী শাহ মাহমুদপুর ইউনিয়নের সাক্ষরতার হার ৫৫%। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
রামপুর ইউনিয়ন, চাঁদপুর সদর

রামপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। রামপুর ইউনিয়নের আয়তন ৩,০২৫ একর। ২০১১ সালের পরিসংখ্যান অনুযায়ী রামপুর ইউনিয়নের জনসংখ্যা ২১,৮৯২ জন। এর মধ্যে পুরুষ ১০,১৮৬ জন এবং মহিলা ১১,৭০৬ জন। মোট পরিবার ৪,৬৬১টি। চাঁদপুর সদর উপজেলার সর্ব-পূর্বে রামপুর ইউনিয়নের অবস্থান। এ ইউনিয়নের পশ্চিমে শাহ মাহমুদপুর ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন ও বালিথুবা পূর্ব ইউনিয়ন, পূর্বে হাজীগঞ্জ উপজেলার হাজীগঞ্জ সদর ইউনিয়ন এবং উত্তরে হাজীগঞ্জ উপজেলার বাকিলা ইউনিয়ন অবস্থিত। রামপুর ইউনিয়ন চাঁদপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ১২টি মৌজায় বিভক্ত এবং এ ইউনিয়নের গ্রামগুলো হলো: সকদী পাঁচগাঁও রাড়িরচর চান্দের বাগ মনিহার দেবপুর চর বাকিলা ছোট সুন্দর আলগী কামরাঙ্গা বড় সুন্দর পাঁচবাড়িয়া রামপুর ২০১১ সালের পরিসংখ্যান অনুযায়ী রামপুর ইউনিয়নের সাক্ষরতার হার ৬৬.২%। এ ইউনিয়নে ১টি কলেজ, ১টি কামিল মাদ্রাসা, ৩টি মাধ্যমিক বিদ্যালয়, ৮টি মাদ্রাসা এবং ১৬টি প্রাথমিক বিদ্যালয় রয়েছে। সড়ক পথে: চাঁদপুর-কুমিল্লা মহাসড়ক হতে মহামায়া –ছোটসুন্দর-বদর খোলা –কামরাঙ্গা বাজার –মনিহার হয়ে বাকিলা বাজার। রেলওয়ে: চাঁদপুর -লাকসাম রুটে মধুরোড স্টেশন। জমজমা খালটি রামপুর ইউনিয়নের বৃহৎ খাল। জমজমা খালটি ডাকাতিয়া নদী হতে উৎপন্ন হয়ে আলগী সকদী পাঁচগাঁও দিয়ে রাজারগাঁও হয়ে মতলবে প্রবেশ করেছে। ১. ছোটসুন্দর বাজার ২. কামরাঙ্গা বাজার ৩. রাজার হাট বাজার ৪. আলগী পোলের গোড়া বাজার ৫. বদরখোলা বাজার ১. ডাকাতিয়া নদীর পাড় ২. প্রায় ৩০০ বছরের পুরাতন মোঘল আমলের মসজিদ অত্র উপজেলার মানুষ বাংলাভাষী। কুমিল্লা চাঁদপুর অঞ্চলের ভাষার বৈশিষ্ট্য একই রকম, একই সাংস্কৃতিক পরিমণ্ডলে অবস্থিত বলে এর লোক সংস্কৃতি, লোক ঐতিহ্য, লোক ক্রীড়া আচার অনুষ্ঠান প্রায় একই রকম। এখানকার মানুষ প ও ফ স্থলে “হ” উচ্চারন করে। যেমন- পানি<হানি, ফুল<হুল। আমি<আঁই। 'কলা' উচ্চারণ স্থানীয়ভাবে “কেলা” বলা হয়। ক্রিয়াপদে পুরুষ ভেদে “ছত্তি”, “ছেন্নি” উচ্চারিত হয়। “এ” স্থলে অনেক ক্ষেত্রে “অ” উচ্চারিত হয়। যেমন- এখন<অন। “মহাপ্রাণ” ব্যবহার নেই বল্লেই চলে যেমন-গ,চ,ট,ত,প,স এর ব্যবহার বেশি। অন্যদিকে ঘ,ছ,ঠ,থ,ফ,ভ,শ এর ব্যবহার খুবই সীমিত। কোন কোন ক্ষেত্রে “ঠ” এর স্থানে “ড” উচ্চারিত হয় যেমন কাঠাল<কাঁডাল। অঞ্চলভেদে চাঁদপুর এলাকার ভাষা ব্যবহারে কিছু ভিন্নতা লক্ষ্য করা যায়। বিশেষ করে যারা শাহবাজপুর থেকে লক্ষ্মীপুরে বসতী গড়েছে তাদের ভাষাগত প্রভেদ সহজেই ধরা পড়ে। এছাড়া ফরিদপুর এলাকা থেকে আগত লোকদের মুখের ভাষার কিছুটা ভিন্নতা রয়েছে। এছাড়া ও পুঁথি পাঠছাড়াও এই অঞ্চলের মানুষ বিভিন্ন উৎসবে পালাগান, বিয়ের গান, মার্ফতি গান, গোঁসা গান, খেমটা গানের আয়োজন করে থাকে। এম.এ. ওয়াদুদ পাটওয়ারী দীপু মনি চেয়ারম্যানঃ আল মামুন পাটোয়ারি চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক নজরে ৫নং রামপুর ইউনিয়ন পরিষদ"। রামপুর ইউনিয়ন। ১২ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০২০।  উদ্ধৃতি ত্রুটি: <ref> ট্যাগ বৈধ নয়; রামপুর ইউনিয়ন নামের সূত্রটির জন্য কোন লেখা প্রদান করা হয়নি রামপুর ইউনিয়নের অফিসিয়াল সরকারী ওয়েবসাইট
মাজহার খান

মাজহার খান (মৃত্যু: ১৬ সেপ্টেম্বর ১৯৯৮) ছিলেন ভারতীয় চলচ্চিত্র ও টেলিভিশন অভিনেতা, প্রযোজক এবং পরিচালক। মাজহার ১৯৭৯ সালের চলচ্চিত্র সম্পর্কে অভিনয়ের মাধ্যমে বলিউড চলচ্চিত্র অঙ্গনে আত্মপ্রকাশ করেন। তিনি ১৯৮০ সালের চলচ্চিত্র শান এ অভিনয়ের সুবাদে সুপরিচিত, যেটি রমেশ সিপ্পি পরিচালনা করেছিলেন এবং অমিতাভ বচ্চন এবং শশী কাপুর প্রধান চরিত্রে অভিনয় করেছিলেন। খান দিলীপ কুমারের ভাগ্নে রুবাইনার সাথে বিবাহ বন্ধনে আবন্ধ হয়েছিলেন, বিবাহিত জীবনে এই দম্পতির একটি ছেলে সন্তান ছিল। তার সাথে বিবাহ বিচ্ছেদের পর তিনি বিয়ে করেন অভিনেত্রী জীনাত আমানকে, যিনি তার থেকে ১০ বছরের বেশি বয়সী ছিলেন, এখানে ২জন ছেলে সন্তান ছিল। মাজহার ১৬ সেপ্টেম্বর ১৯৯৮ তারিখে মৃত্যুবরণ করেন। গ্যাং (২০০০) .... পরিচালক অঙ্গার (১৯৯২) .... ফরিদ খান তারাফিক (১৯৮৯) টেলিভিশন ধারাবাহিক বুনিয়াদ (১৯৮৭) টেলিভিশন ধারাবাহিক .... রোশনলাল টার্মিনাল এন্ট্রি (১৯৮৬) .... আব্দুল আন্ধি-তুফান (১৯৮৫) .... বলবীর হেনচেন গুলামি (১৯৮৫) ... ঠাকুর যশবন্ত সিং শিবা কা ইনসাফ (১৯৮৫) .... রহিম ওয়ান্টেড (১৯৮৪) .... নাথিয়া সোহনি মাহিওয়াল (১৯৮৪) .... রশিদ বিন্দিয়া চমকেগি (১৯৮৪) .... রাকেশ ধর্ম অর কানুন (১৯৮৪) .... ভুরে হাধকাদি (১৯৮২) ... রবার্ট আর্থ (১৯৮২) .... হরিশ এক হি ভুল (১৯৮১) .... অতিথি দার্দ (১৯৮১) .... অজিত সাক্সেনা ধনবান (১৯৮১) .... ট্রাক চালক শান (১৯৮০) .... আব্দুল সম্পর্ক (১৯৭৮) .... বৃন্দাবন "Mazhar Khan is dead"। The Tribune। ১৭ সেপ্টেম্বর ১৯৯৮। সংগ্রহের তারিখ ৩ এপ্রিল ২০১৯।  "Actor Mazhar Khan, 43, dies of kidney failure"। Rediff.com। ১৭ সেপ্টেম্বর ১৯৯৮। সংগ্রহের তারিখ ১৬ অক্টোবর ২০১৭।  ইন্টারনেট মুভি ডেটাবেজে Mazhar Khan (ইংরেজি)
পেন্ড্রো

পেন্ড্রো (কুর্দি ভাষায়: Pêndro, پێندرۆ ; ইংরেজি ভাষায়: Pendro) ইরাকি কুর্দিস্তানের একটি কুর্দি গ্রাম, তুরস্কের সীমান্তের কাছে ইরিবিল প্রদেশে অবস্থিত, এটি বার্সান থেকে প্রায় ১৫-১৮ কিমি উত্তরে অবস্থিত, জনসংখ্যার ২৫৪০ জন মানুষ. "PENDRO ARBIL IRAQ Geography Population Map cities coordinates location"। www.tageo.com।  "জনসংখ্যা ২017 সালের আদমশুমারি"। www.facebook.com (কুর্দিশ ভাষায়)।  উইকিমিডিয়া কমন্সে পেন্ড্রো সংক্রান্ত মিডিয়া রয়েছে। পেন্ড্রো ওয়েব্যাক মেশিনে আর্কাইভকৃত ৩০ মার্চ ২০১৯ তারিখে অফিসিয়াল ওয়েবসাইট আরিবিল প্রদেশে
দরবার (চলচ্চিত্র)

দরবার হলো ২০২০ সালের একটি তামিল চলচ্চিত্র, যেটি পরিচালনা করেছেন এ আর মুরুগাদোস ও প্রযোজনা করেছেন আল্লিরাজাহ সুবাস্কারান। চলচ্চিত্রটিতে অভিনয় করেছেন রজনীকান্ত, প্রকাশ রাজ, নয়নতারা ,নিভেথা থমাস, প্রতীক বব্বরসহ আরো অনেকে। চলচ্চিত্রটির চিত্রগ্রহণ ২০১৯ সালের ৯ এপ্রিল লাইকা প্রোডাকশনস টুইটারে চলচ্চিত্রটির ফার্স্ট লুক পোস্টার প্রকাশ করে। চলচ্চিত্রটি ২০২০ সালের ৯ জানুয়ারি পোঙ্গল উৎসব উপলক্ষে মুক্তি পায়। রজনীকান্ত সুনীল শেঠি নয়নতারা নিভেথা থমাস প্রতীক বব্বর যোগী বাবু সুরি হরিশ উথামান মানোবালা সুমন তলোয়ার আনন্দরাজ রাও রমেশ বোস ভেঙ্কাট ২০১৯ সালের ১০ এপ্রিল চলচ্চিত্রটির মুখ্য চিত্রগ্রহণ শুরু হয়। চলচ্চিত্রটির গানগুলোর সুরারোপ করবেন অনিরুধ রবিচন্দর এবং গানগুলো সনি মিউজিক ইন্ডিয়ার অধীনে মুক্তি পাবে। চলচ্চিত্রটির গানগুলো লিখবেন বিবেক, মাধান কার্কি ও পা. বিজয়। চলচ্চিত্রটি ২০২০ সালের ৯ জানুয়ারি পোঙ্গল উৎসবে মুক্তি পায়। "Rajinikanth's 'Darbar' first look poster out!"। www.filmsbit.com। Filmsbit News Network। সংগ্রহের তারিখ ৯ এপ্রিল ২০১৯।  "The title and first look of #Thalaivar167 released!" (ইংরেজি ভাষায়)। ২০১৯-০৪-১০ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৯।  "Rajinikanth starts Darbar shoot in Mumbai"। The Indian Express। ১০ এপ্রিল ২০১৯। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৯।  "தர்பார் படத்தின் ஃபஸ்ட் லுக் போஸ்டர் - இதையெல்லாம் கவனித்தீர்களா?"। ২০১৯-০৪-০৯ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৯।  ইন্টারনেট মুভি ডেটাবেজে দরবার (ইংরেজি)
নাসির খান (ভারতীয় অভিনেতা)

নাসির খান (১১ জানুয়ারী ১৯২৪ – ৩ মে ১৯৭৪) ছিলেন একজন ভারতীয় চলচ্চিত্র অভিনেতা। তিনি ছিলেন প্রখ্যাত অভিনেতা দিলীপ কুমারের ছোট ভাই। নাসির খান ১৯৪৫ সালে মাজদুর চলচ্চিত্রের মাধ্যমে অভিনয় জগতে প্রবেশ করেন। কয়েকটি চলচ্চিত্রে কাজ করার পর, তিনি লাহোরে চলে আসেন এবং ১৯৪৮ সালে তিনি প্রথম পাকিস্তানি চলচ্চিত্র তেরি ইয়াদ এ অভিনয় করেন। নাসির খান আয়েশা বেগম ও লালা গোলাম সারওয়ার আলী খানের ঘরে ১২ ভাই বোনের সংসারে মুম্বাইয়ের হিন্দকো-ভাষাভিত্তিক আওয়ান পরিবারে জন্মগ্রহণ করেন। তার পিতা একজন জমিদার ও ফল ব্যবসায়ী ছিলেন, যিনি পেশোয়ার ও দেওলালীতে বাগানের মালিক ছিলেন। নাসির খান প্রথমে প্রখ্যাত চলচ্চিত্র নির্মাতা নাজির আহমেদ খানের কন্যা সুরাইয়া নাজিরকে বিয়ে করেছিলেন। এই দম্পতির ঘরে এক মেয়ে নাহিদ খানের জন্ম হয়। পরবর্তী তিনি অভিনেত্রী বেগম পারার সাথে বিবাহ বন্ধনে আবদ্ধ হন এবং তাদের ছেলে সন্তান আইয়ুব খান একজন অভিনেতা। নাসির খান মাত্র ৫০ বছর বয়সে ১৯৭৪ সালের মে মাসে মৃত্যুবরণ করেন। মৃত্যুর আগে তিনি প্রায় দশ বছর পর ইয়াদ কি বারাত (১৯৭৩) চলচ্চিত্রে একটি ছোট চরিত্রে অভিনয় করেছিলেন এবং তার সর্বশেষ চলচ্চিত্র বৈরাগ (১৯৭৬) মৃত্যুর পর মুক্তি পায়। বলিউডে খানেরা "Nasir Khan – Interview (1952)"। Cineplot.com website। ১১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।  "Nasir Khan – Profile"। cineplot.com website। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।  "A Legend By Any Definition"। Outlook India। Outlook India। সংগ্রহের তারিখ ২৫ জানুয়ারি ২০১৯।  "Begum Para"। www.outlookindia.com। Outlookindia.com। সংগ্রহের তারিখ ২৫ জানুয়ারি ২০১৯।  "Rediff On The Net, Movies: An interview with Begum Para"। www.rediff.com। ২৯ নভেম্বর ১৯৯৭। সংগ্রহের তারিখ ২৫ জানুয়ারি ২০১৯।
কাজিম উদ্দিন আহম্মেদ

কাজিম উদ্দিন আহম্মেদ (জন্ম: ২৩ মার্চ ১৯৬৬) বাংলাদেশি রাজনীতিবিদ। তিনি ময়মনসিংহ-১১ আসনের সাবেক সংসদ সদস্য । কাজিম উদ্দিন আহম্মেদের জন্ম ২৩ মার্চ ১৯৬৬ সালে ময়মনসিংহে ভালুকার মল্লিকবাড়ী ইউনিয়নে। তার পিতা মুক্তিযোদ্ধা, আফসার বাহিনীর প্রতিষ্ঠাতা ও কমান্ডার প্রয়াত আফসার উদ্দিন আহাম্মেদ, তার মাতা খায়রুন নেছা আফসারও মুক্তিযোদ্ধা ছিলেন। তিনি ধলিয়া বহুলী স্কুল এন্ড কলেজ থেকে পড়াশুনা করে ঢাকায় চলে আসেন। উত্তরা ইউনিভার্সিটি ও জগন্নাথ কলেজে তিনি পড়ালেখা করেন। তার শিক্ষাগত যোগ্যতা বিএসসি অনার্স, রাষ্ট্রবিজ্ঞানে এমএসএস এবং এলএলবি। তার দ্বিতীয় স্ত্রী জেসমিন এরশাদ পুতুল। কাজিম উদ্দিন আহম্মেদ একাদশ জাতীয় সংসদ নির্বাচনে আওয়ামীলীগের প্রার্থী হিসেবে ময়মনসিংহ -১১ আসন থেকে সংসদ সদস্য নির্বাচিত হন। তিনি ১৯৮৫ সালে ছাত্রলীগের রাজনীতিতে সম্পৃক্ত হন। ১৯৮৭ সালে জগন্নাথ কলেজের রাষ্ট্র বিজ্ঞান বিভাগে ছাত্রলীগের সভাপতি নির্বাচিত হন। ১৯৮৯ সালে ভালুকা উপজেলা ছাত্রলীগের আহবায়কের দায়িত্ব পান। ১৯৯০ থেকে ১৯৯৪ সাল পর্যন্ত তিনি ভালুকা উপজেলা ছাত্রলীগের সভাপতি ছিলেন। ১৯৯৪ থেকে ২০০২ সাল পর্যন্ত ভালুকা উপজেলা যুবলীগের সাধারণ সম্পাদক হিসেবে দায়িত্ব পালন করেন। ২০০২ সালে ভালুকা যুবলীগের সভাপতি নির্বাচিত হয়ে ২০১৫ সাল পর্যন্ত দায়িত্বে ছিলেন। ২০০৩ সালে তিনি ভালুকা উপজেলা ও ভালুকা পৌর আওয়ামী লীগের সদস্য হন। বর্তমানে তিনি ময়মনসিংহ জেলা, ভালুকা উপজেলা এবং ভালুকা পৌর আওয়ামী লীগের সদস্য। ২০০৯ থেকে ২০১৪ সাল পর্যন্ত তিনি ভালুকা উপজেলা পরিষদে চেয়ারম্যানের দায়িত্ব পালন করেন। জাতীয় মৎস্য পদক -২০২১ "কাজিম উদ্দিন আহম্মেদ"। প্রথম আলো। সংগ্রহের তারিখ ৩১ ডিসেম্বর ২০১৮।  "ময়মনসিংহ-১০ : বেসরকারিভাবে আওয়ামী লীগের কাজিম উদ্দিন নির্বাচিত"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  "ময়মনসিংহ-১১ : আওয়ামী লীগের ২৩ মনোনয়নপ্রত্যাশী"। দৈনিক ভোরের কাগজ। ২২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  আবু সালেহ আকন (১১ ফেব্রুয়ারি ২০২০)। "পরোয়ানা সত্ত্বেও অধরা এমপি কাজিমের দ্বিতীয় স্ত্রী পুতুল"। দৈনিক নয়াদিগন্ত। ২ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২৩।  "কে কোন আসন থেকে জয়ী হলেন"। আরটিভি অনলাইন। সংগ্রহের তারিখ ৩১ ডিসেম্বর ২০১৮।  "জাতীয় মৎস্য পদক পেলেন এমপি কাজিম উদ্দিন আহম্মেদ ধনু"। দৈনিক জনকণ্ঠ। ২৯ আগস্ট ২০২১। ২০ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২৩।
অসীম কুমার উকিল

অসীম কুমার উকিল একজন বাংলাদেশী রাজনীতিবিদ যিনি নেত্রকোণা-৩ আসনের সাবেক সংসদ সদস্য। তিনি বাংলাদেশ ছাত্রলীগের সাবেক সাধারণ সম্পাদক ছিলেন। বর্তমানে তিনি বাংলাদেশ আওয়ামী লীগের সংস্কৃতিক বিষয়ক সম্পাদক হিসেবে দায়িত্ব পালন করছেন। নানান কর্মকান্ডে ভিতর্কিত ও আলোচিত সংসদ সদস্য ছিলেন তিনি। অসীম কুমার উকিলের জন্ম নেত্রকোণা জেলায়। তার স্ত্রী ও সাবেক সংসদ সদস্য অপু উকিল বাংলাদেশ যুব মহিলা লীগের প্রতিষ্ঠাতা সাধারণ সম্পাদক ও সংরক্ষিত নারী আসনের সাবেক সংসদ সদস্য। কুমারের রাজনৈতিক জীবন শুরু বাংলাদেশ ছাত্রলীগের মাধ্যমে। বর্তমানে তিনি বাংলাদেশ আওয়ামী লীগের সাংস্কৃতিক সম্পাদক। পূর্বে তিনি বাংলাদেশ ছাত্রলীগের সাধারণ সম্পাদক এবং আওয়ামী লীগের উপ-প্রচার সম্পাদক ছিলেন। তিনি ২০১৮ সালের একাদশ জাতীয় সংসদ নির্বাচনে সংসদ সদস্য নির্বাচিত হন। ২০১৯ সালের ১১ ডিসেম্বর অসীম কুমার উকিল এবং তার স্ত্রী অপু উকিলের বিরুদ্ধে দুর্নীতির অভিযোগ এনে তদন্তপূর্বক আইনগত ব্যবস্থা নিতে দুর্নীতি দমন কমিশনের কাছে আবেদন করেন নেত্রকোনা জেলা কৃষকলীগের সভাপতি কেশব রঞ্জন সরকার। কিন্তু দুদক কোনো পদক্ষেপ না নেওয়ায় ২০২০ সালের ৮ মার্চ আইনজীবী তৌহিদুল ইসলাম কেশব রঞ্জন সরকারের পক্ষে হাইকোর্টে রিট আবেদন করেন। এ রিট আবেদনের ওপর প্রাথমিক শুনানি শেষে হাইকোর্ট দুদককে রিটকারীর আবেদন নিষ্পত্তি করার জন্য মৌখিকভাবে নির্দেশ দেয়। তাছাড়াও যখন তিনি সংসদ সদস্য ছিলেন নানা রকম সমালোচনার মুখোমুখি হয়েছেন। তৃণমূল আওয়ামী লীগের ও সহযোগী সংগঠনের অনেক নেতাকর্মির দাবি, এমপি হবার পর তৃণমূলের কর্মীদের থেকে তিনি অনেকটা বিচ্ছিন্ন হয়ে গেছেন। "নির্বাচনী এলাকাঃ ১৫৯ নেত্রকোনা-৩"। বাংলাদেশ জাতীয় সংসদ। ২০২১-০৫-২৪ তারিখে মূল থেকে আর্কাইভ করা। সংগ্রহের তারিখ ২৪ মে ২০২১।  "নেত্রকোনা-৩: নৌকায় ভোট দিয়ে উন্নয়নের সুযোগ দিন- অসীম কুমার উকিল"। দৈনিক যুগান্তর। ২৭ ডিসেম্বর ২০১৮। সংগ্রহের তারিখ ৩১ ডিসেম্বর ২০১৮।  "নেত্রকোনা-৩: আওয়ামী লীগের নতুন মুখ অসীম কুমার উকিল"। দৈনিক কালের কণ্ঠ। ২৬ নভেম্বর ২০১৮। সংগ্রহের তারিখ ৩১ ডিসেম্বর ২০১৮।  "অসীম কুমার উকিল ও অপু উকিলের দুর্নীতির অভিযোগ তদন্তে রিট"। দৈনিক কালের কণ্ঠ। ১০ মার্চ ২০২০। সংগ্রহের তারিখ ২৪ মে ২০২১।  "অসীম উকিল ও অপু উকিলের দুর্নীতি প্রশ্নে দুদকে করা আবেদন নিষ্পত্তির নির্দেশ"। বাংলাদেশ প্রতিদিন। ১১ মার্চ ২০২০। সংগ্রহের তারিখ ২৪ মে ২০২১।